Regering nie doeltreffend genoeg, sê minister | Nuus24
Regering nie doeltreffend genoeg, sê minister
'Toekoms is in jeugliga se hande'
Johannesburg – Regeringsamptenare wat skuldig is aan korrupsie moet summier afgedank word, het Paul Mashatile, minister van kuns en kultuur, gesê.“Ons moet korrupsie uitroei. Ons moet nie na altwee kante van die storie kyk wanneer mense van ons openbare hulpbronne steel nie,” het Mashatile tydens ‘n paneelbespreking gesê.Die bespreking is deur die Swart Bestuursforum in Johannesburg aangebied.“Ons moet hulle afdank sodat daardie hulpbronne gebruik kan word waarvoor dit bedoel is.”Mashatile het bygevoeg dat korrupsie beperkte hulpbronne en ondoeltreffendheid in die regering tot gevolg het.“As ‘n minister kan ek reguit sê dat ons nie doeltreffend is nie.”‘n Voorbeeld van die ondoeltreffendheid is die regering se onvermoë om omgewingsimpakstudies vir maatskappye wat projekte in die land wil begin, goed te keur.“Ons neem te lank om planne goed te keur om mense permitte te gee om sake te doen.”Mashatile het die private sektor aangeraai om vertroue in die Suid-Afrikaanse ekonomie te wys deur te belê.Vir die ekonomie om te floreer moet Suid-Afrika in vaardigheidsontwikkeling belê, het hy gesê.“Die regering moet seker maak dat basiese onderwys doeltreffend is. Ons moet gratis basiese onderwys aanbied, veral in die arm gemeenskappe.”Mashatile het bygevoeg dat die herverdeling van grond ‘n uitdaging bly.“Swart mense geniet steeds nie die besit van grond nie. Dit is ‘n probleem.”– Volg Nuus24 op Twitter - SAPA
Lees meer oor: paul mashatile | korrupsie | grondbesetting VOLGENDE OP NUUS24X